Hillel Slovak

Hillel ”Slim” Slovak (13. huhtikuuta 1962 Haifa, Israel – 25. kesäkuuta 1988 Los Angeles, Yhdysvallat) oli Red Hot Chili Peppers -yhtyeen alkuperäinen kitaristi. Hän soitti yhtyeen albumeilla "Freaky Styley" ja "The Uplift Mofo Party Plan".
Nuoruus ja lukiovuodet.
Slovak muutti Kaliforniaan vuonna 1967 viisivuotiaana. high school -vuosinaan Slovak opiskeli kitaransoittoa ja tutustui Anthony Kiedisiin sekä Michael ”Flea” Balzaryyn. Näihin aikoihin tämä kolmikko perusti "Tony Flow and the Miraculously Majestic Masters of Mayhem" -yhtyeen. Vuonna 1983 yhtye muutti nimekseen Red Hot Chili Peppers. Se esiintyi Los Angelesin alueen klubeissa. Red Hot Chili Peppersin saatua juuri levytyssopimuksen Slovak ja rumpali Jack Irons sen keskittyäkseen toiseen, myös levytyssopimuksen saaneeseen yhtyeeseen What Is This?.
Kitaristina.
What Is This?
Slovak oli mukana perustamassa yhtyettä vuonna 1980. Bändin alkuajat olivat hyvin samanlaisia kuin Red Hot Chili Peppersin. Bändi kierteli Los Angelesin klubeja, joissa se soitti pieniä keikkoja. Bändin kanssa Slovak levytti "Squeezed"-EP:n vuonna 1984, studioalbumin "What Is This?" vuonna 1985 ja EP:n "3 Out of 5 Live" vuonna 1985. Bändin hajottua hän palasi takaisin Red Hot Chili Peppersiin.
Red Hot Chili Peppers.
Bändin saatua menestystä EMI tarjosi sille levytyssopimusta. Slovakin toisen bändin saatua myös sopimuksen, hän jätti Red Hot Chili Peppersin, koska se oli vieläkin vain sivuprojekti. Kun What Is This? levytti toista albumiaan, Slovak alkoi turhautua bändiinsä. Hän kysyi Flealta bändiin uudestaan liittymisestä. Samaan aikaan Kiedis ja Flea olivat tyytymättömiä Slovakin korvaajaan, Jack Shermaniin. Kun Flea kysyi Kiedikseltä, mitä mieltä hän olisi Slovakin liittymisestä uudestaan bändiin, Kiedis riemastui siitä. "The Red Hot Chili Peppers" -albumin julkistamiskiertueen jälkeen Sherman erotettiin ja Slovak liittyi uudestaan bändiin.
Slovak levytti Red Hot Chili Peppersin kanssa kaksi albumia: "Freaky Styleyn" vuonna 1985 ja "The Uplift Mofo Party Planin" vuonna 1987. Hänen viimeinen levytyksensä bändin kanssa oli cover-versio Jimi Hendrixin kappaleesta ”Fire”.
Monet "The Uplift Mofo Party Plan" -albumin kappaleet kertovat Slovakista, ja joissain hänet mainitaan nimeltä, kuten ”Me and My Friends” (”"I've got to sing a little something that I haven't rehearsed it's about my man and his name is Hillel"”/ ”"like the devil knows hell I know Bob well"”. ”Slim Bob Billy” oli myös hänen lempinimensä), ”Skinny Sweaty Man ja ”No Chump Love Sucker”.
Kuolema.
Slovak kuoli heroiinin yliannostukseen kotonaan 26-vuotiaana. Hänen naapurinaan asunut punk-laulaja Texas Terri löysi hänet ja hälytti apua. Slovak on haudattu Hollywood Hillsissä Kaliforniassa sijaitsevalle Mount Sinai Memorial Park Cemetery -hautausmaalle. Slovakin esiintyminen Provinssirockissa Suomessa vuonna 1988 jäi hänen viimeisekseen.
Kiedis on kirjoittanut monia Sloavakin muistoa kunnioittavia sanoituksia bändin kappaleisiin. Tällaisia lauluja ovat esimerkiksi:
"Mother’s Milk" -levyn kappale ”Knock Me Down”.
"Blood Sugar Sex Magik" -levyllä oleva kappale ”My Lovely Man” kertoo Slovakista mainiten hänet nimeltä. ”Just in case you never knew / I miss you Slim I love you too”. ”Slim” oli Slovakin lempinimi, jonka hän sai hoikan ja pitkän olemuksensa ansiosta.
"By The Way" -levyn kappale ”This Is the Place” (”"On the day my best friend died I could not get my copper clean"”).
"The Getaway" -levyn kappale ”Feasting On The Flowers”.